Document ID: /roh_data/filtered/fineweb-2-filterrobots_roh.jsonl.gz/12540

Ils uffants da scola da Tujetsch vegnan tramess pli baud en las vacanzas da Nadal. Pervia da pliras infecziuns da corona en la scolina ed il stgalim superiur cumenzan quellas gia venderdi saira enstagl da mesemna. Uschia veglian ins evitar ulteriuras infecziuns e cuntanscher ch’i na stettia nagut pli enta pe ad ina bella festa da Nadal:
Flem ha instrucziun a distanza
A Flem vala a partir dad immediat instrucziun a distanza perquai ch'igl ha dà il mardi 6 pools da test positivs. Ulteriurs tests la mesemna hajan lura sfurzà la scola da reagir, per uschia interrumper chadainas d'infecziun.